ภรรยาของอับดุลเลาะ ขึ้นโรงพักหนองจิกแจ้งความเพื่อหาตัวผู้ต้องสงสัยทำสามีตาย
ทนายความและ ภรรยาของ อับดุลเลาะ อีซอมูซอ ยื่นคำร้องทุกข์ ต่อ.ตร.กล่าวโทษต่อเจ้าหน้าที่ศูนย์ซักถาม ในค่ายอิงคยุทธบริหาร ต้องสงสัยว่าอาจจะเป็นผู้กระทำให้อับดุลเลาะเสียชีวิต2 ต.ค.2562มูลนิธิผสานวัฒนธรรม แจ้งว่า เมื่อวันที่1ต.ค.ที่ผ่านมา ซูไมยะห์ มิงกะ ภรรยาของ อับดุลเลาะ อีซอมูซอ และทนายความจากศูนย์ทนายความมุสลิม เข้าร้องทุกข์กล่าวโทษต่อพนักงานสอบสวนสถานีตำรวจภูธรหนองจิก จ.ปัตตานี ต่อการเสียชีวิตของ อับดุลเลาะ ที่เสียชีวิตเมื่อวันที่25ส.ค.ที่ผ่านมาโดยโรงพยาบาลสงขลานครินทร์ ได้ออกหนังสือรับรองการเสียชีวิต ระบุว่าเสียชีวิตจากภาวะสมองขาดออกซิเจนและขาดเลือด รายงานด้วยว่า กรณีดังกล่าว ซูไมยะห์ ได้ร้องทุกข์ต่อเจ้าพนักงานสอบสวน เพื่อกล่าวโทษต่อเจ้าหน้าที่ศูนย์ซักถาม ในค่ายอิงคยุทธบริหาร ที่ต้องสงสัยว่าอาจจะเป็นผู้กระทำให้สามีของตนเสียชีวิต ซึ่งสามีตนหมดสติในเดือนกรกฎาคม แล้วเสียชีวิตในระหว่างรับการรักษาพยาบาล ในเวลากว่าหนึ่งเดือนถัดมาซึ่ง พ.ต.ท.จักรกฤติ แสงจันทร์ รอง ผกก.สอบสวน สภ.หนองจิก จ.ปัตตานี กล่าวว่า ในชั้นต้น เจ้าพนักงานสอบสวนได้เริ่มสอบสวนฝ่ายผู้เสียหายได้รับเรื่องร้องทุกข์จากญาติและทนายความแล้ว ซึ่งขณะนี้ ทางพนักงานสอบสวนเริ่มทำการสอบสวนฝ่ายผู้เสียหาย ได้แก่นางสาวซูไมยะห์ มิงกะ ภรรยานายอับดุลเลาะผู้ตาย และญาติ โดยมีทนายเข้าร่วมรับฟัง หลังจากนี้ จะดำเนินการตามกระบวนการยุติธรรมอย่างเต็มที่ พ.ต.ท.จักรกฤติ กล่าวแก่ผู้สื่อข่าวเบนาร์นิวส์ข้อมูลเพิ่มเติมจากมูลนิธิผสานวัฒนธรรม ระบุว่าอับดุลเลาะ อีซอมูซอ ถูกควบคุมเมื่อวันที่20ก.ค.2562โดยหน่วยเฉพาะกิจกรมทหารพรานที่43ภายใต้อำนาจตามกฎอัยการศึกไปยังค่ายอิงคยุทธบริหาร ต.บ่อทอง อ.อหนองจิก จ.ปัตตานี ต่อมา เมื่อเวลาประมาณ03.00น. ของวันที่21ก.ค.2562ถูกพบว่าหมดสติอยู่ในหน่วยซักถามของหน่วยเฉพาะกิจกรมทหารพรานที่43ภายในค่ายอิงคยุทธบริหาร เจ้าหน้าที่ประจำค่ายจึงนำ อับดุลเลาะ เข้ารับการรักษาเบื้องต้นที่โรงพยาบาลค่ายอิงคยุทธบริหาร จากนั้นได้ส่งไปรักษาตัวต่อ ณ อาคารผู้ป่วยวิกฤติ(ICU) โรงพยาบาลปัตตานี ต่อมาวันที่22ก.ค.2562ถูกส่งตัวไปรักษาต่อ ที่โรงพยาบาลสงขลานครินทร์ อ.หาดใหญ่ จ.สงขลา และได้รับการรักษาอย่างต่อเนื่อง โดยแพทย์ระบุว่าผู้ป่วยไม่รู้สึกตัว ไม่ตอบสนองต่อสิ่งกระตุ้นต่างๆ ผลเอ็กซเรย์สมองพบว่าสมองบวม มีเลือดออกใต้เยื่อหุ้มสมอง ยังคงใส่เครื่องช่วยหายใจ มีสภาวะไตวายเฉียบพลันและจำเป็นต้องได้รับการดูแลรักษาอย่างใกล้ชิดในหออภิบาลผู้ป่วยวิกฤติทางอายุรกรรม และต่อมาเสียชีวิตเมื่อวันที่25ส.ค.ที่ผ่านมากรณีดังกล่าวเป็นคดีที่มีความสำคัญต่อการสร้างให้เกิดความโปร่งใสและตรวจสอบได้ในการควบคุมตัวบุคคลตามอำนาจกฎหมายพิเศษในพื้นที่จังหวัดชายแดนใต้ การสืบสวนสอบสวนโดยเจ้าหน้าที่ตำรวจซึ่งมีหน้าที่ทำความจริงให้ปรากฎว่า ก่อนการถูกควบคุมตัวอับดุลเลาะไปนั้นอับดุลเลาะห์มีสุขภาพแข็งแรง ไม่มีโรคประจำตัว สมาชิกในครอบครัวและสังคมต้องได้รับคำตอบว่าเกิดอะไรขึ้นกับอับดุลเลาะห์ ระหว่างถูกควบคุมตัวภายในศูนย์ซักถาม หน่วยเฉพาะกิจกรมทหารพรานที่43ค่ายอิงคยุทธบริหาร และหากเป็นการกระทำที่เป็นความผิดทางอาญา พนักงานสอบสวนจึงมีหน้าที่ติดตาม และหาตัวผู้กระทำความผิดมาดำเนินคดีตามกฎหมายต่อไปโดยคดีนี้ทนายความศูนย์ทนายความมุสลิมและทนายความมูลนิธิผสานวัฒนธรรมได้รับมอบหมายให้ช่วยเหลือคดีเพื่อเรียกร้องความเป็นธรรมให้กับนายอับดุลเลาะและญาติต่อไปให้ถึงที่สุดทั้งคดีแพ่งและคดีอาญา ทั้งนี้ เพื่อให้เกิดการเปลี่ยนแปลงในการบังคับใช้กฎหมายพิเศษ ในระดับนโยบายและกระบวนการยุติธรรมในจังหวัดชายแดนใต้และในวันที่5ต.ค.2562ทางญาติจะจัดงานครบรอบ40วันอันเป็นประเพณีทางศาสนาอิสลามให้แก่อับดุลเลาะที่บ้านในพื้นที่ ต.ตะบิ้ง อ.สายบุรี จ.ปัตตานี และในวันที่9ต.ค.นี้ จะมีการเดินทางมายื่นหนังสือให้คณะกรรมาธิการกฎหมาย การยุติธรรม และสิทธิมนุษยชนของสภาผู้แทนราษฎรด้วย
ทนายความและ ภรรยาของ อับดุลเลาะ อีซอมูซอ ยื่นคำร้องทุกข์ ต่อ.ตร.กล่าวโทษต่อเจ้าหน้าที่ศูนย์ซักถาม ในค่ายอิงคยุทธบริหาร ต้องสงสัยว่าอาจจะเป็นผู้กระทำให้อับดุลเลาะเสียชีวิต2 ต.ค.2562
ชายแดนใต้,อับดุลเลาะ อีซอมูซอ,ซูไมยะห์ มิงกะ,ค่ายอิงคยุทธบริหาร,มูลนิธิผสานวัฒนธรรม,การซ้อมทรมาน